CELEX: 22009D0056
Language: hu
Date: 2009-05-29 00:00:00
Title: Az EGT Vegyes Bizottság 56/2009 határozata ( 2009. május 29. ) az EGT-megállapodás I. mellékletének (Állat- és növény-egészségügyi kérdések) módosításáról

3.9.2009   
            
            
               HU
            
            
               Az Európai Unió Hivatalos Lapja
            
            
               L 232/4
            
         
      AZ EGT VEGYES BIZOTTSÁG 56/2009 HATÁROZATA
   
   (2009. május 29.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2009. április 24-i 41/2009 EGT vegyes bizottsági határozat (1) módosította.
            
         
               (2)
            
            
               A Bulgáriában a vaddisznók klasszikus sertéspestisének felszámolására, valamint e vaddisznók klasszikus sertéspestis elleni sürgősségi vakcinázására irányuló 2008. évi tervek jóváhagyásáról szóló, 2008. január 25-i 2008/77/EK bizottsági határozatot (2) bele kell foglalni a megállapodásba.
            
         
               (3)
            
            
               A 2005/59/EK határozatnak a vaddisznók klasszikus sertéspestisének felszámolására és a vaddisznók klasszikus sertéspestis elleni sürgősségi vakcinázására irányuló terv szlovákiai területi hatálya tekintetében történő módosításáról szóló, 2008. január 28-i 2008/88/EK bizottsági határozatot (3) bele kell foglalni a megállapodásba.
            
         
               (4)
            
            
               A 93/52/EGK határozat Olaszország egyes közigazgatási területeinek hivatalosan brucellózismentessé (B. melitensis) nyilvánítása, valamint a 2003/467/EK határozat Olaszország egyes közigazgatási területeinek hivatalosan szarvasmarha-tuberkulózistól és szarvasmarha-brucellózistól mentessé és Lengyelország egyes közigazgatási területeinek hivatalosan szarvasmarhák enzootikus leukózisától mentessé nyilvánítása tekintetében történő módosításáról szóló, 2008. január 30-i 2008/97/EK bizottsági határozatot (4), amelynek helyesbített szövegváltozatát a HL L 281., 2008.10.24., 35. o. tartalmazza, bele kell foglalni a megállapodásba.
            
         
               (5)
            
            
               A Magyarország egyes területein a vaddisznók klasszikus sertéspestisének felszámolására vonatkozó terv jóváhagyásáról szóló 2007/683/EK határozat módosításáról szóló, 2008. február 22-i 2008/159/EK bizottsági határozatot (5) bele kell foglalni a megállapodásba.
            
         
               (6)
            
            
               Ez a határozat Izland és Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   Az I. melléklet I. fejezete a következőképpen módosul:
   
               1.
            
            
               A 3.2. részben a „JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor alatti 29. pont (a Bizottság 2005/59/EK határozata) a következő francia bekezdéssel egészül ki:
               
                           „–
                        
                        
                           
                              32008 D 0088: a Bizottság 2008. január 28-i 2008/88/EK határozata (HL L 28., 2008.2.1., 34. o.).”
                        
                     
         
               2.
            
            
               A 3.2. részben a „JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor alatti 42. pont (a Bizottság 2007/683/EK határozata) a következő szöveggel egészül ki:
               „melyet a következő határozat módosított:
               
                           —
                        
                        
                           
                              32008 D 0159: a Bizottság 2008. február 22-i 2008/159/EK határozata (HL L 51., 2008.2.26., 21. o.).”
                        
                     
         
               3.
            
            
               A 3.2. részben a „JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor 43. pontja (2007/870/EK bizottsági határozat) után a következő pontot kell beilleszteni:
               
                           „44.
                        
                        
                           
                              32008 D 0077: a Bizottság 2008. január 25-i 2008/77/EK határozata a Bulgáriában a vaddisznók klasszikus sertéspestisének felszámolására, valamint e vaddisznók klasszikus sertéspestis elleni sürgősségi vakcinázására irányuló 2008. évi tervek jóváhagyásáról (HL L 23., 2008.1.26., 28. o.).
                           E határozat Izland esetében nem alkalmazandó.”
                        
                     
         
               4.
            
            
               A 4.2. részben a 14. pont (93/52/EGK bizottsági határozat) és a 70. pont (2003/467/EK bizottsági határozat) a következő francia bekezdéssel egészül ki:
               
                           „–
                        
                        
                           
                              32008 D 0097: a Bizottság 2008. január 30-i 2008/97/EK határozata (HL L 32., 2008.2.6., 25. o.), amelynek helyesbített szövegváltozatát a HL L 281., 2008.10.24., 35. o. tartalmazza.”
                        
                     
         2. cikk
   A 2008/77/EK, a 2008/88/EK, a 2008/97/EK (amelynek módosított szövegváltozatát a HL L 281., 2008.10.24., 35. o. tartalmazza) és a 2008/159/EK határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2009. május 30-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. május 29-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 162., 2009.6.25., 16. o.
   
   
      (2)  HL L 23., 2008.1.26., 28. o.
   
   
      (3)  HL L 28., 2008.2.1., 34. o.
   
   
      (4)  HL L 32., 2008.2.6., 25. o.
   
   
      (5)  HL L 51., 2008.2.26., 21. o.
   
   
      (6)  Alkotmányos követelmények fennállását nem jelezték.